b'\n_START_ARTICLE_\nMogo\xc4\x8de so pa jabolka res zastonj\n_START_SECTION_\nO drami\n_START_PARAGRAPH_\nSnov je iz vi\xc5\xa1jih kapitalisti\xc4\x8dnih krogov, posamezna dejanja pa nosijo naslove: 1. dejanje: Zakon o vzroku in posledici; 2. dejanje: Zakon preddolo\xc4\x8dbe; 3. dejanje: Zakon povzro\xc4\x8denega napora; 4. dejanje: Zakon o ve\xc4\x8dni izravnavi.\n_START_SECTION_\nVsebina\n_START_PARAGRAPH_\nV precej zapleteni dramski zgodbi se po raznih preobratih uveljavlja resnica sme\xc5\xa1ne Pavlihove bistroumnosti. Pavlihi so pod oknom razgrajali otroci, pa jim re\xc4\x8de, da so na trgu danes jabolka zastonj. Vsi odhitijo proti trgu, \xc5\xa1e Pavliha sam pri sebi pomisli, da bi mogo\xc4\x8de lahko bilo res, in jo \xc5\xa1e sam ubere za njimi. V zgodbi nastopa tudi delavec Martin, ki mu v tovarni zni\xc5\xbeujejo pla\xc4\x8do in ga vr\xc5\xbeejo celo iz slu\xc5\xbebe, a vendar pravi, da se mu godi vsak dan bolje. Izka\xc5\xbee se, da so ga razli\xc4\x8dni ljudje na skrivaj podpirali z denarjem, vsak zaradi posebnega vzroka in namena.'